← Billie Piper
Vertoon wysigings vanaf 17 September 2019 00:38
Ontsluit van "https://af.wikipedia.org/wiki/Spesiaal:OnlangseVeranderingsMetSkakels/Billie_Piper" Pasop, Giant King . . . Justice wag! | Netwerk24
Deur Michael Green 01 April 2019 17:30
Justice Siliga kan Ruann Visser tot die uiterste toe beproef indien dié twee swaargewigte mekaar in die kryt sou pak.
Siliga het Sondag in Randburg ’n goeie oorwinning oor Josh Pretorius behaal en gewys Visser durf hom nie onderskat nie.
Justice Siliga hoop om vanjaar nog teen die SA swaargewigkampioen Ruann Visser te boks.Foto: Facebook
Siliga is die eerste aanspraakmaker op Visser se Suid-Afrikaanse swaargewigtitel.
Hy en Pretorius, die tweede aanspraakmaker, het mekaar by tye in die Gemeenskapsaal in Blairgowrie, Randburg, met harde houe geskud.
Om die waarheid te sê dinge het so woes gegaan in die eerste twee rondes dat ’n mens byna gewonder het of jy besig is om na een van die ou Rocky-flieks te kyk.
Die geveg het skaars begin toe stuur Pretorius vir Siliga met ’n linkerhaak planke toe.
Kort daarna het Siliga vir Pretorius met ’n wilde regter-boulhou van sy voete af geslaan.
In die tweede ronde het Pretorius vroeg met ’n goeie regterhaakhou getref en Siliga het wydsbeen gaan sit.
Siliga het egter opgestaan en verwoed teruggeveg.
In die volgende paar rondes was daar teleurstellend min aksie, maar in die laaste ronde – die agtste – het altwee vegters weer lekker ingeklim.
Twee beoordelaars het gedink Siliga het met punte gewen terwyl die ander Pretorius verkies het.
Visser, wat in sy laaste geveg ’n flou vertoning teen Elvis Moyo van Zimbabwe gelewer het, moet sy titel die een of ander tyd teen Siliga verdedig.
Dit klink of die Giant King egter eers in April in Duitsland op ’n toernooi gaan boks.
Die jong swaargewig Wilhelm Nebe het op die toernooi in Randburg sy derde agtereenvolgende oorwinning behaal toe hy Nhlakanipho Gwamanda met ’n tegniese uitklophou in die eerste ronde oorweldig het.
Nebe se boksstyl is in hierdie stadium terselfdertyd lagwekkend én skrikwekkend.
Die Dragon – soos hy homself noem – bestorm sy teenstander eenvoudig en dan trek hy met ’n onophoudelike sarsie aardige kort haakhoue los tot sy teenstander oorgee.
Ja, ’n mens kan vir hom lag, maar die aggressiewe Nebe is so groot en so sterk dat daar in hierdie stadium min swaargewigte in die land is wat sy aanslag sal oorleef.
Die bonus wanneer Nebe wen is natuurlik daardie bloedstollende brul wat hy uiter wanneer die skeidsregter sy teenstander uittel.
Lerena ‘deel van groter planne’ as hy bly wen